– Дөрөҫөн әйткәндә, май байрамдарында ял итергә уйламайым. Был көндәрҙә берәй эшкә ялланып, аҡса табырға иҫәп тотам. Шулай ҙа, ваҡыт булһа, дуҫтар менән тәбиғәттә ял итергә йәки парашют менән һикерергә барыр инем. Үткән ялдарҙа Волосово аэродромында булдыҡ һәм унда беренсе мәртәбә һикерҙем. Бик оҡшаны, тағы ла самолетта күккә күтәрелергә һәм ҡош һымаҡ осорға теләк бар. Тиҙҙән сессия етә, бер аҙ ял итеп алыу ҡамасауламаҫ, моғайын.